དེ་ནས་༧སྐྱབས་རྗེ་ཁྲི་བྱང་རིན་པོ་ཆེ།༧རྒྱལ་བ་རིན་པོ་ཆེ།༧སྐྱབས་རྗེ་ཕ་བོང་ཁ་བདེ་ཆེན་རྙིང་པོ།༧སྐྱབས་རྗེ་ཟོང་རིན་པོ་ཆེ་སོགས་བླ་མ་སྐྱེས་ཆེན་དམ་པ་ཚང་མའི་ཐུགས་ནི་སངས་རྒྱས་ཀྱི་ཐུགས་དང་གཅིག་པ་རེད།ཡིན་ཡང་ཕྱིའི་རྣམ་པ་ལ་མཛད་འཕྲིན་འགའ་ཤས་དབུ་ཁྲིད་དང་།འགའ་ཤས་སློབ་དཔོན།འགའ་ཤས་མཁན་པོ་དང་འགའ་ཤས་མཁན་ཟུར།དེ་དག་ཚང་མ་ཕྱིའི་རྣམ་པ་རེད།ཞིང་པའི་རྣམ་པ་སུ་སྤྲུལ་བའི་སངས་རྒྱས་དང་།རྒྱལ་པོའི་རྣམ་པ་སུ་སྤྲུལ་པའི་སངས་རྒྱས།ཁོང་ཚང་མ་ལ་ང་ཚོས་སངས་རྒྱས་ཀྱི་འདུ་ཤེས་བཞག་དགོས།ཁོང་རྣམས་ལ་ལུས་ངག་ཡིད་གསུམ་གྱི་སྒོ་ནས་དད་གུས་གཅིག་པ་བྱེད་དགོས་སོ།ཁོང་རྣམས་སངས་རྒྱས་ཡིན་ན།ཕྱུགས་རྫི་ཡིན་ན་འདྲ་རྒྱལ་ཁབ་ཀྱི་རྒྱལ་པོ་ཡིན་ན་ཡིན།ཁྱད་པར་གང་ཡང་མེད།སངས་རྒྱས་ནི་སངས་རྒྱས་རེད།དཔེར་ན་རྗེ་བཙུན་སྒྲོལ་མ་ཡིན་ན་འདྲ།འཇམ་དཔལ་དབྱངས་ཡིན་ན་ཡིན།དད་གུས་གཅིག་པ་བྱེད་དགོས།མོ་ཡིན་ན་འདྲ་སྐུ་སྐྱེ་མ་ཡིན་ན་ཡིན།དམན་པ་ཆགས་སོང་ངམ།དེ་ནོར་སོང་།དང་པོ་དེ་སྐྱེ་དམན་ནི་དམན་པ་མ་རེད།ཁོང་རྣམས་གཅིག་པ་རེད་ཡིན་ཡང་མཚམས་མཚམས་ལེགས།རྗེ་བཙུན་སྒྲོལ་མ་ཡིན་ན་འདྲ་འཇམ་དཔལ་དབྱངས་ཡིན་ན་ཡིན།ཁྱད་པར་གང་ཡང་མེད།སངས་རྒྱས་ནི་སངས་རྒྱས་རེད།སངས་རྒྱས་ཟེར་བ་དེ་བསྐལ་པ་དཔག་དུ་མེད་པའི་སྔ་རོལ་ནས་སངས་རྒྱས་པ་ཡིན་ན་འདྲ།ད་ལྟ་སངས་རྒྱས་པ་ཡིན་ན་ཡིན།གཅིག་པ་རེད།ཁྱེད་རང་དེ་རིང་སངས་རྒྱས་པ་རེད་འདུག།རྒྱབ་ལ་བཞུགས་རོགརྗེས་ལ་དད་གུས་བྱེད་ཀྱིན་ཡིན།ཞུས་ན་འགྲིག་གིན་མ་རེད།